**เป้าประสงค์ที่ ๒ : เครือข่ายบริการสุขภาพทุกระดับมีระบบบริการที่มีคุณภาพ หุ้นส่วนสุขภาพมีส่วนร่วม ประชาชนเข้าถึงบริการที่มีคุณภาพและเป็นเลิศ**

**ตัวชี้วัดที่ ๑๐.๔ ระดับความสำเร็จในการพัฒนางานทันตกรรมในการลดแออัด ลดการรอคอย**

**ขั้นตอนที่ ๑ วิเคราะห์ข้อมูลพื้นฐานของการบริการทันตกรรมภายในโรงพยาบาล**

จากการดำเนินการของหน่วยงาน ในการลดขั้นตอนหรือลดระยะเวลารอคอยในการให้บริการทันตกรรม เพื่อให้ผู้รับบริการได้รับบริการที่สะดวกรวดเร็วขึ้น ได้ทำการวิเคราห์ขั้นตอนในระบบบริการทันตกรรมของโรงพยาบาลร่องคำ ดังนี้

๑. ผู้ป่วยติดต่อห้องบัตร เพื่อรับเวชระเบียน บัตรคิว และเช็คสิทธิ์ ทั้งผู้ป่วยทั่วไปและผู้ป่วยนัด แล้วนำมาบัตรมายื่นที่ห้องบริการทันตกรรม

๒. การให้บริการทันตกรรมโดยเรียงลำดับตามผู้ป่วยนัด มีช่องทางด่วนสำหรับผู้สูงอายุ ผู้ป่วยฉุกเฉิน พระภิกษุสงฆ์ กรณีที่มีการถ่ายภาพรังสี ถ่ายภาพรังสีที่ห้องรังสีโรงพยาบาลโดยมีช่องทางด่วนสำหรับผู้ป่วยทันตกรรม

๓. ขั้นตอนการชำระเงินและรับยา ชำระเงินและรับยาที่คิวรวมของโรงพยาบาลร่วมกับหน่วยงานอื่น โดยมีระยะเวลารอคอยไม่เกิน ๑๐ นาที กรณีนอกเวลารูดบัตรจ่ายตรงที่ห้องฉุกเฉินและเก็บเงินสิทธิ์อื่นๆที่ห้องทันตกรรม

ฝ่ายทันตกรรม โรงพยาบาลร่องคำ

- เปิดให้บริการทุกวันทำการเวลา ๐๘.๓๐ - ๑๖.๓๐ น. เปิดนอกเวลาวันจันทร์-พฤหัสบดี

- ไม่จำกัดช่วงเวลาและจำนวนผู้ป่วยทั่วไป แต่จำกัดจำนวนผู้ป่วยนัด ๓ ราย/ทันตแพทย์/เช้าหรือบ่าย

- ไม่มีคิวสำหรับงานอุดฟัน ถอนฟัน ขูดหินน้ำลาย และทำฟันเทียม

- ไม่มีคิวหรือมีคิวไม่เกิน ๒ สัปดาห์สำหรับงานทันตกรรมเด็ก ฟันคุด รักษารากฟัน ครอบฟัน และสะพานฟัน

**ขั้นตอนที่ ๒ แผนลดระยะเวลารอคอยการให้บริการทันตกรรม**

**เริ่มดำเนินการตั้งแต่มีนาคม ๒๕๖๔**

ลดระยะเวลารอคอยสำหรับขั้นตอนการติดต่อห้องบัตร เพื่อรับเวชระเบียน บัตรคิว และเช็คสิทธิ์ ของผู้ป่วยนัด โดยให้ผู้ป่วยยื่นบัตรนัดที่ห้องทันตกรรมได้เลย

ผู้รับผิดชอบ : พนักงานช่วยเหลือข้างเก้าอี้รับผิดชอบในการตรวจสอบคนไข้นัดในวันถัดมา และเขียนข้อมูล ได้แก่ ชื่อ-สกุล HN เพื่อให้ห้องบัตรเตรียมส่งเวชระเบียนและตรวจสอบสิทธิ์ล่วงหน้า